PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/116-14/2017
Előterjesztés elkészítésének időpontja: 2017. január 18.
Előterjesztést készítette: dr. Tóth Krisztina jegyző
Előterjesztést jóváhagyta: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, minősített szótöbbség 
Mellékletek: rendelettervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2017. január 26-án tartandó munkaterv szerinti ülésére

11. napirendhez

Tárgy: A mezei őrszolgálat létesítéséről és működéséről szóló rendelet módosítása
Tisztelt Képviselő-testület!
A mezőőri járulék kivetésére az elmúlt év végén került sor. Természetesen várható volt, hogy lesznek kritikus hangok, de összességében sokkal jobban fogadta a lakosság, mint reméltük. Problémák inkább abból adódnak, hogy sok olyan földrészlet van, amelynek a tulajdonosa már elhunyt, viszont nem került hagyatékolásra az ingatlan. Illetve több területnél nem került bejelentésre a földhivatalhoz a földhasználó, így – a nyilvántartás alapján tévesen – a tulajdonosra került kivetésre a járulék.
A 2014. évi járulékot 2016. december 31-ig, a 2015. évit 2017. április 30-ig, a 2016. évit 2017. szeptember 30-ig, a 2017. évit 2018. április 30-ig, a 2018. évit 2018. szeptember 30-ig kell megfizetni. 2019-től pedig évi két részletben: április 30-ig, illetve szeptember 30-ig kell megfizetni. Egyrészről ezt kell átvezetni a mezei őrszolgálat létesítéséről és működéséről szóló 16/2013. (XI. 26.) önkormányzati rendeleten.
Másrészről módosítani szükséges a rendelet 4. § (5) bekezdését, mivel a jelenlegi szabályozás, miszerint „amennyiben az ingatlannak több használója/tulajdonosa van, a használati/tulajdoni arány szerint kell a járulékot megfizetni” túlságosan bonyolulttá teszi a fizetési kötelezettség megállapítását, nyomon követését. 

Az ingatlanonkénti kivetés helyett a földhasználók személyére koncentrálnánk oly módon, hogy a használatukban levő összes földterület összegzése után kerüljön kivetésre a járulék, ami jóval követhetőbb az ügyfelek számára is.
Kérem az előterjesztés szíves megtárgyalását, és a rendeletmódosítás elfogadását.
Sülysáp, 2017. január 18.

Horinka László s.k.

MELLÉKLET

Sülysáp Város Önkormányzata Képviselő-testületének

…/2016. (...) önkormányzati rendelete

a mezei őrszolgálat létesítéséről és működéséről szóló 16/2013. (XI. 26.) önkormányzati rendelet módosításáról
Sülysáp Város Önkormányzatának Képviselő-testülete az Alaptörvény 32. Cikk (2) bekezdésével, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésével, valamint a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19. § (1) bekezdésével kapott felhatalmazással, illetve feladatkörében eljárva a következőket rendeli el:

1. §
Sülysáp Város Önkormányzata Képviselő-testületének a mezei őrszolgálat létesítéséről és működéséről szóló 16/2013. (XI. 26.) önkormányzati rendelete (a továbbiakban: Ör.) 4. § (3) bekezdése helyébe a következő rendelkezés lép:

(3) A mezőőri járulékot a következő határidőkig kell megfizetni:

a) a 2014. évit 2016. december 31-ig, 

b) a 2015. évit 2017. április 30-ig, 

c) a 2016. évit 2017. szeptember 30-ig, 

d) a 2017. évit 2018. április 30-ig, 

e) a 2018. évit 2018. szeptember 30-ig,

f) 2019. évtől évi két részletben: április 30-ig, illetve szeptember 30-ig.

2.  §
Az Ör. 4. § (5) bekezdése helyébe a következő rendelkezés lép:

(5) A mezőőri járulék a fizetésre kötelezett használatában és tulajdonában álló ingatlanok összesített területe alapján kerül kivetésre.
3.  §
(1) E rendelet a kihirdetését követő napon lép hatályba, azonban rendelkezéseit visszamenőlegesen, 2014. január 1-jétől kell alkalmazni.
(2) E  rendelet a kihirdetését követő második napon hatályát veszti.
Sülysáp, 2017. január 26.

Horinka László
dr. Tóth Krisztina

